User:Sahil Chauhan877/sandbox

ઈશા સિંઘ ઈશા સિંઘ ( જન્મ 1 જાન્યુઆરી, 2005 હૈદરાબાદ, તેલંગણા) એક ભારતીય ઍમેચ્યોર શૂટર છે જેમણે 2019માં જર્મની ખાતે યોજાયેલા જુનિયર શૂટિંગ વર્લ્ડકપમાં સિલ્વર મેડલ અને એશિયન જુનિયર ચૅમ્પિયનશિપમાં 10 મીટર ઍર પિસ્ટલ વિમેન્સ ( AP60W ) અને 10 મીટર ઍર પિસ્ટલ મિક્સ ટીમ ( APMIX ) અંતર્ગત બે ગોલ્ડ મેડલ જીત્યાં હતાં. તેલંગણાનાં આ શૂટરે 20191ના જ વર્ષમાં તાઇવાન ખાતે યોજાયેલી એશિયન ઍરગન ચૅમ્પિયનશિપમાં એક ગોલ્ડ મેડલ પણ જીત્યું છે. માત્ર 13 વર્ષની નાની વયે ઈશા 2018માં 10 મીટર પિસ્ટલ કૅટેગરીમાં નેશનલ ચૅમ્પિયન બન્યાં હતાં. 10 મીટરની સ્પર્ધાને બાદ કરતાં તેમણે 25 મીટર સ્ટૅન્ડર્ડ પિસ્ટલ અને 25 મીટર પિસ્લની સ્પર્ધામાં પણ ભાગ લીધો હતો. ઈશા સિંઘની ટોક્યો ઑલિમ્પિકસની ભારતીય કોર ટ્રેનિંગ ટીમ માટે પણ પસંદગી થઈ હતી. વ્યક્તિગત જીવન અને પૃષ્ઠભૂમિ ઈશા સિંઘનો જન્મ 2005ની પહેલી જાન્યુઆરીએ ભારતનાં તેલંગણા, હૈદરાબાદમાં થયો હતો. તેમના પિતા રેલી ડ્રાઈવર સચીન સિંઘ અને માતા શ્રીલથા છે. નવ વર્ષીય ઈશાએ શૂટિંગ પસંદ કરતાં પહેલા ગો-કાર્ટિંગ, બૅડમિન્ટન, ટેનિસ અને સ્કેટિંગમાં હાથ અજમાવ્યો હતો. હૈદરાબાદના ગચીબાવલી સ્ટેડિયમ ખાતે શૂટિંગ રેન્જની મુલાકાત લીધા પછી તેઓ આ રમત પ્રત્યે આકર્ષાયાં હતાં. તેમણે શૂટિંગની રમતને પોતાની કારકિર્દી તરીકે પસંદ કરી હતી. સ્ટેડિયમથી ઈશાના ઘરે વચ્ચે એક કલાકનું અંતર છે. ઘરની નજીકમાં આવી સુવિધા ન હોવાથી તેઓ શરૂઆતમાં ત્યાં તાલીમ લેતાં હતાં. તેમના પિતાએ ઘરે પણ પ્રૅક્ટિસ કરવા માટે એક પેપર ટાર્ગેટ રેન્જ તૈયાર કરી હતી. પાછળથી ઈશાએ મહારાષ્ટ્રના પૂણે ખાતે ભૂતપૂર્વ ઑલિમ્પિક મેડલ વિજેતા ગગન નારંગ દ્વારા ગન ફૉર ગ્લોરી એકૅડેમીમાં તાલીમ મેળવવા માટે પૂણે સુધીની સફર ખેડી હતી. ઈશાના પિતા તેમની સાથે તાલીમ શિબિરમાં જતા હતા, તેઓ તેમની શૂટર તરીકેની કારકિર્દી માટે મોટરસ્પોર્ટ્સમાંથી નિવૃત્ત પણ થયા હતા. જ્યારે ઈશાના પિતા તેણી સાથે શૂટિંગ અર્થે દૂર રહેતા, ત્યારે માતા શ્રીલથા તેમની રમતગમતની ચીજોની દુકાન સંભાળતાં હતાં. ઈશાએ કોવિડ- 19 સામેની લડત માટે પીએમ-કૅર્સ ફંડમાં 30,000 રૂપિયા [406 યુએસ ડૉલર] ફાળવવાનું વચન પણ આપ્યું છે. આ હૈદરાબાદી શૂટરે પ્રધાનમંત્રી રાષ્ટ્રીય બાલ પુરસ્કાર મેળવ્યો હતો. તેમને દેશનો સર્વોચ્ચ નાગરિક ઍવૉર્ડ (જે 18 વર્ષથી ઓછી વયના અપવાદરૂપ અચિવરને એનાયત કરવામાં આવે છે)થી સન્માનિત કરવામાં આવ્યાં છે. વ્યાવસાયિક કારકિર્દી ઈશાએ 2014માં શૂટિંગ શરૂ કર્યું હતું અને એક વર્ષમાં જ તેઓ તેલંગણા સ્ટેટ ચૅમ્પિયન બની ગયાં હતાં. 2018માં તેમણે રાષ્ટ્રીય સ્તરે પોતાનું સ્થાન બનાવ્યું હતું. કૉમનવેલ્થ ગેમ્સ અને યૂથ ઑલિમ્પિક્સનાં ગોલ્ડ-મેડલ વિજેતા મનુ ભાકર તથા મલ્ટી-મેડાલિસ્ટ હિના સિદ્ધુ કરતાં વધારે સારું પ્રદર્શન કરી તિરુવનંથપુરમ, કેરળમાં યોજાયેલી 62મી નેશનલ શૂટિંગ ચૅમ્પિયનશિપમાં ઈશાએ 10 મીટર ઍર પિસ્ટલ ઇવૅન્ટમાં ગોલ્ડ મેડલ જીત્યો અને સિનિયર કૅટેગરીમાં 13 વર્ષની વયે સૌથી યુવાન ચૅમ્પિયન બન્યાં હતાં. તેમણે યૂથ અને જુનિયર કૅટેગરીમાં ગોલ્ડ મેડલ જીત્યાં હતાં. તેમણે આ ઇવૅન્ટમાં કુલ પાંચ મેડલ હાંસલ કરેલા છે. જાન્યુઆરી 2019માં ખેલો ઈન્ડિયા યુવા રમતોત્સવની બીજી આવૃત્તિમાં ઈશાએ અંડર-17 કૅટેગરીમાં 10 મીટર ઍર પિસ્ટલની ઇવૅન્ટમાં ગોલ્ડ મેડલ જીત્યો હતો. ઈશાએ માર્ચ-એપ્રિલ, 2019માં તાઈવાનના તાયોઆનમાં યોજાયેલી એશિયન ઍરગન ચૅમ્પિયનશિપમાં 10 મીટર ઍર પિસ્તોલ ઇવેન્ટની જુનિયર કૅટેગરીમાં ગોલ્ડ મેડલ જીત્યો હતો. જુલાઇ 2019માં જર્મનીના સુહલ ખાતે યોજાયેલા આઇએસએસએફ જુનિયર વર્લ્ડ કપમાં, ઈશાએ 10 મીટર ઍર પિસ્ટલ વિમેન્સમાં સિલ્વર મેડલ જીત્યો હતો. આ જ ઇવેન્ટમાં તેમણે 10 મીટર ઍર પિસ્ટલની મિક્સ ટીમ ઇવૅન્ટમાં પણ બ્રૉન્ઝ મેડલ હાંસલ કર્યો હતો. જોકે 25 મીટર સ્ટૅન્ડર્ડ પિસ્ટલ અને 25 મીટર પિસ્ટલ ઇવૅન્ટ્સમાં તેમનું રેન્કિંગ અનુક્રમે 22 અને 41 હતું. ઈશાએ નવેમ્બર 2019માં દોહા, કતાર ખાતે યોજાયેલી એશિયન શૂટિંગ ચૅમ્પિયનશિપમાં 10 મીટર ઍર પિસ્ટલ (જુનિયર) ઇવૅન્ટમાં વ્યક્તિગત અને મિક્સડ ટીમ ગોલ્ડ મેડલ જીત્યો હતો. ઈશાની ટોક્યો ઑલિમ્પિક્સની ભારતીય કોર ટીમ માટે પસંદગી કરવામાં આવી છે. ફેબ્રુઆરી 2020માં યોજાયેલી ક્વૉલિફિકેશન ઇવૅન્ટમાં તેઓ ઑલિમ્પિક્સ માટે ક્વૉલિફાય થવા માટેના મોખરાના બે સ્થાન મેળવવામાં નિષ્ફળ ગયાં હતાં. પરંતુ ચોથા ભાગની ઇવૅન્ટ મોકૂફ થવાને કારણે તેમને તેમના માટે એક સ્થાન મેળવવાની તક મળી છે. આ શૂટરની નજર યૂથ ઑલિમ્પિક્સ 2022, કૉમનવેલ્થ ગેમ્સ 2022, એશિયન ગેમ્સ 2022, ઑલિમ્પિક ગેમ્સ 2024 પર પણ છે.

જમણી બાજુના બૉક્સ માટેની માહિતી પૂરું નામ - ઈશા સિંઘ રાષ્ટ્રીયતા - ભારતીય જન્મ – 1 જાન્યુઆરી, 2005 ( ઉંમર 15 વર્ષ ) જન્મસ્થળ - હૈદરાબાદ, તેલંગણા રમત - વિમન્સ ઍમેચ્યોર શૂટિંગ

ઇવૅન્ટ્સ 10 મીટર ઍર પિસ્ટલ, 25 મીટર સ્ટૅન્ડર્ડ પિસ્ટલ, 25 મીટર પિસ્ટલ

મેડલ પ્રતિનિધિત્વ - ભારત વર્લ્ડ ચૅમ્પિયનશિપ આઈએસએસએફ જુનિયર વર્લ્ડ કપ 2019: 10 મીટર ઍર પિસ્ટલ વિમેન્સમાં સિલ્વર મેડલ 10 મીટર ઍર પિસ્ટલ મિક્સડ ટીમ ઇવેન્ટમાં બ્રૉન્ઝ મેડલ એશિયન ઍર ગન ચૅમ્પિયનશિપ 2019 (જુનિયર કૅટેગરી) : 10 મીટર ઍર પિસ્ટલમાં ગોલ્ડ મેડલ. એશિયન ચૅમ્પિયનશિપ 2019 (જુનિયર) : 10 મીટર ઍર પિસ્ટલની વ્યક્તિગત અને મિક્સડ ટીમ ઇવેન્ટ બંનેમાં ગોલ્ડ મેડલ. References https://www.issf-sports.org/athletes/athlete.ashx?personissfid=SHINDW0101200501[1] https://scroll.in/field/918393/asian-airgun-championships-sarabjot-singh-esha-singh-win-gold-in-junior-air-pistol#:~:text=Junior%20pistol%20shooters%20Sarabjot%20Singh,Championships%202019%20in%20Taoyuan%2C%20Taipei. [2] https://indianexpress.com/article/sports/sport-others/esha-singh-shooting-commonwealth-games-youth-olympics-champion-5471787/ [3] https://timesofindia.indiatimes.com/sports/more-sports/shooting/esha-singh-makes-nrai-core-training-group/articleshow/76656263.cms [4] https://timesofindia.indiatimes.com/sports/more-sports/shooting/15-year-old-pistol-shooter-esha-singh-busy-practising-dry-firing-during-lockdown/articleshow/75345579.cms [5] https://www.bhaskar.com/sports/anya-khel/news/esha-singh-winning-gold-in-10m-air-pistol-junior-women-s-events-of-12thasian-airgun-champi-01514963.html [6] https://scroll.in/field/903960/shooting-nationals-teenager-esha-singh-pips-manu-bhaker-to-clinch-triple-crown [7] https://sportstar.thehindu.com/shooting/esha-singh-father-asian-shooting-championships-khelo-india-youth-games/article30471871.ece [8] https://www.bbc.com/gujarati/india-55924848 [9]